**แบบที่ ๑ รายละเอียดของหลักสูตร (คอศ.๑)**

**รายละเอียดของหลักสูตร (Program Specification)** หมายถึง คำอธิบายภาพรวมของการจัดหลักสูตร การจัดการเรียนการสอนที่จะทำให้บัณฑิตมีคุณภาพตามที่กำหนดในกรอบมาตรฐานคุณวุฒิอาชีวศึกษาแห่งชาติ พ.ศ. ๒๕๕๖ และบรรลุผลการเรียนรู้ที่คาดหวังตามกรอบมาตรฐานคุณวุฒิระดับอุดมศึกษาแห่งชาติ พ.ศ. ๒๕๕๒ และตามมาตรฐานคุณวุฒิระดับปริญญาตรีสาขาที่เกี่ยวข้องตามประกาศกระทรวงศึกษาธิการ ซึ่งแต่ละสถาบันสามารถบรรจุเนื้อหาวิชาเพิ่มเติมนอกเหนือจากที่กำหนดไว้ได้อย่างอิสระ เหมาะสม ตรงกับความต้องการหรือเอกลักษณ์ของสถาบันโดยคณาจารย์ผู้สอนจะต้องร่วมมือกันวางแผนและจัดทำรายละเอียดของหลักสูตร

รายละเอียดของหลักสูตรจะช่วยอธิบายให้นักศึกษาทราบว่าตนต้องเรียนวิชาอะไรบ้างเข้าใจถึงวิธีการสอน วิธีการเรียนรู้ ตลอดจนวิธีการวัดและประเมินผล ที่จะทำให้มั่นใจว่าเมื่อเรียนสำเร็จการศึกษาแล้วจะบรรลุมาตรฐานผลการเรียนรู้ตามที่กำหนดไว้ในหลักสูตร ทั้งยังแสดงความสัมพันธ์ของหลักสูตรกับองค์ประกอบในการเรียนเพื่อนำไปสู่คุณวุฒิตามที่กำหนด รายละเอียดของหลักสูตรจะช่วยให้นักศึกษาเลือกเรียนในหลักสูตรที่เหมาะสมกับ รูปแบบการเรียนรู้และความต้องการของตนเองได้ รวมทั้งผู้ใช้บัณฑิตสามารถใช้เป็นข้อมูลประกอบการพิจารณารับบัณฑิตเข้าทำงาน

**ประกอบด้วย ๘ หมวด ต่อไปนี้**

หมวดที่ ๑ ข้อมูลทั่วไป

หมวดที่ ๒ ข้อมูลเฉพาะของหลักสูตร

หมวดที่ ๓ ระบบการจัดการศึกษา การดำเนินการ และโครงสร้างของหลักสูตร

หมวดที่ ๔ ผลการเรียนรู้ กลยุทธ์การสอนและประเมินผล

หมวดที่ ๕ หลักเกณฑ์ในการประเมินผลนักศึกษา

หมวดที่ ๖ การพัฒนาคณาจารย์

หมวดที่ ๗ การประกันคุณภาพหลักสูตร

หมวดที่ ๘ การประเมินและปรับปรุงการดำเนินการหลักสูตร

**รายละเอียดของหลักสูตร**

**หลักสูตร .......................................................................**

**สาขาวิชา.......................................................................**

**หลักสูตรใหม่/ปรับปรุง พ.ศ. .........................**

**ชื่อสถาบันการอาชีวศึกษา**

**วิทยาลัย/คณะ/ภาควิชา**

**หมวดที่๑. ข้อมูลทั่วไป**

**๑. รหัสและชื่อหลักสูตร**

ระบุรหัส (ถ้ามี)/ชื่อหลักสูตรและสาขาวิชาของหลักสูตรที่เปิดสอนทั้งภาษาไทยและภาษาอังกฤษให้สอดคล้องกัน

**๒. ชื่อปริญญาและสาขาวิชา**

ให้ระบุชื่อเต็มและอักษรย่อของปริญญาทั้งภาษาไทยและภาษาอังกฤษให้สอดคล้องกันสำหรับชื่อภาษาไทยให้ใช้ตามพระราชกฤษฎีกาว่าด้วยชื่อปริญญาในสาขาวิชาอักษรย่อสำหรับสาขาวิชาของสถาบันการอาชีวศึกษาหรือตามข้อบังคับของสถาบันซึ่งสอดคล้องตามหลักเกณฑ์การกำหนดชื่อ ปริญญาของกระทรวงศึกษาธิการ

**๓. วิชาเอก (ถ้ามี)**

**๔. จำนวนหน่วยกิตที่เรียนตลอดหลักสูตร**

 ให้กำหนดจำนวนหน่วยกิตที่เรียนตลอดหลักสูตรซึ่งสอดคล้องกับประกาศกระทรวงศึกษาธิการ เรื่องเกณฑ์มาตรฐานหลักสูตรระดับปริญญาตรี พ.ศ.๒๕๕๘ และมาตรฐานคุณวุฒิอาชีวศึกษาระดับปริญญาตรีสายเทคโนโลยีหรือสายปฏิบัติการ ตามประกาศกระทรวงศึกษาธิการ

**๕. รูปแบบของหลักสูตร**

**๕.๑รูปแบบ** ไห้ระบุว่า **หลักสูตรระดับปริญญาตรี (ต่อเนื่อง)**

 **๕.๒ ประเภทของหลักสูตร** ให้ระบุว่า **หลักสูตรทางวิชาชีพหรือปฏิบัติการ**

**๕.๓ ภาษาที่ใช้** ให้กำหนดภาษาที่ใช้ในการจัดการเรียนการสอนว่าเป็นภาษาไทยหรือภาษาต่างประเทศ ภาษาใด

**๕.๔ การรับเข้าศึกษา** ให้กำหนดการรับนักศึกษาเข้าศึกษาในหลักสูตรว่ารับเฉพาะนักศึกษาไทยหรือต่างประเทศหรือรับทั้งสองกลุ่มเข้าศึกษา

**๕.๕ ความร่วมมือกับสถาบันอื่น** ให้ระบุว่าเป็นหลักสูตรเฉพาะของสถาบันที่จัดการเรียนการสอนโดยตรงหรือเป็นหลักสูตรความร่วมมือกับสถาบันการศึกษา/หน่วยงานอื่นๆโดยต้องระบุชื่อสถาบันการศึกษา/หน่วยงานที่ทำความร่วมมือด้วย สำหรับความร่วมมือกับสถาบันการศึกษา/หน่วยงานอื่นๆในต่างประเทศต้องสอดคล้องกับประกาศกระทรวงศึกษาธิการเรื่องแนวทางความตกลงร่วมมือทางวิชาการระหว่างสถาบันอุดมศึกษาไทยกับสถาบันอุดมศึกษาต่างประเทศพ.ศ.๒๕๕๐

**๕.๖ การให้ปริญญาแก่ผู้สำเร็จการศึกษา** ให้ระบุว่า **ให้ปริญญาเพียงสาขาวิชาเดียว**

**๖. สถานภาพของหลักสูตรและการพิจารณาอนุมัติ/เห็นชอบหลักสูตร**

ระบุว่าเป็นหลักสูตรใหม่หรือหลักสูตรปรับปรุง พ.ศ. ใดและเวลาที่เริ่มใช้หลักสูตรนี้ (ภาคเรียนและปีการศึกษา) พร้อมทั้งให้ระบุวันเดือนปีที่คณะกรรมการวิชาการของสถาบันหรือที่เรียกอย่างอื่น (ระบุชื่อ) และสภาสถาบันเห็นชอบหลักสูตรและคณะกรรมการการอาชีวศึกษาอนุมัติให้ใช้หลักสูตร ในกรณีที่ได้รับการรับรองหลักสูตรโดยองค์กรวิชาชีพหรือองค์กรอื่นใดด้วยให้ระบุองค์กรที่ให้การรับรองและวันเดือนปีที่ได้รับการรับรองด้วย

**๗. ความพร้อมในการเผยแพร่หลักสูตรที่มีคุณภาพและมาตรฐาน**

ให้กำหนดปีที่คาดว่าจะได้รับการเผยแพร่ว่าเป็นหลักสูตรที่มีคุณภาพและมาตรฐานตามกรอบมาตรฐานคุณวุฒิระดับอุดมศึกษาแห่งชาติ พ.ศ. ๒๕๕๒ เมื่อสถาบันได้เปิดสอนไปแล้วอย่างน้อย ๒ ปี

**๘. อาชีพที่สามารถประกอบได้หลังสำเร็จการศึกษา**

ให้ระบุอาชีพตามสาขาวิชาที่สามารถประกอบอาชีพได้หลังสำเร็จการศึกษา

**๙. ชื่อ นามสกุล เลขประจำตัวประชาชน ต่ำแหน่ง คุณวุฒิการศึกษาและสถานที่ทำงานของอาจารย์ผู้รับผิดชอบหลักสูตร**

 ให้ระบุชื่อ นามสกุล เลขประจำตัวประชาชน ต่ำแหน่ง คุณวุฒิการศึกษาและสถานที่ทำงานของอาจารย์ผู้รับผิดชอบหลักสูตร จำนวนอย่างน้อย ๕ คน

อาจารย์ผู้รับผิดชอบหลักสูตรต้องมีคุณสมบัติตามประกาศกระทรวงศึกษาธิการ เรื่อง เกณฑ์มาตรฐานหลักสูตรระดับปริญญาตรี พ.ศ. ๒๕๕๘

**๑๐. สถานที่จัดการเรียนการสอน**

ให้ระบุสถานที่จัดการเรียนการสอนให้ชัดเจนทั้งในส่วนของสถานศึกษา (ที่วิทยาลัยใด) และในส่วนของสถานประกอบการ

**๑๑. สถานการณ์ภายนอกหรือการพัฒนาที่จำเป็นต้องนำมาพิจารณาในการวางแผนหลักสูตร**

**๑๑.๑สถานการณ์หรือการพัฒนาทางเศรษฐกิจ**

ให้อธิบายเกี่ยวกับสถานการณ์หรือการพัฒนาทางเศรษฐกิจในปัจจุบันและแนวโน้มในอนาคตของนานาชาติหรือของประเทศและในจังหวัดหรือกลุ่มจังหวัดนั้น ที่นำไปสู่การวางแผนหลักสูตร

**๑๑.๒สถานการณ์หรือการพัฒนาทางสังคมและวัฒนธรรม**

ให้อธิบายเกี่ยวกับสถานการณ์หรือการพัฒนาทางสังคมและวัฒนธรรมในปัจจุบันและแนวโน้มในอนาคตของนานาชาติหรือของประเทศและในจังหวัดหรือกลุ่มจังหวัดนั้น ที่นำไปสู่การวางแผนหลักสูตร

**๑๒. ผลกระทบจากข้อ ๑๑.๑ และ ๑๑.๒ ต่อการพัฒนาหลักสูตรและความเกี่ยวข้องกับพันธกิจของสถาบัน**

**๑๒.๑การพัฒนาหลักสูตร**

ให้อธิบายเกี่ยวกับกระบวนการพัฒนาหลักสูตร

**๑๒.๒ความเกี่ยวข้องกับพันธกิจของสถาบัน**

ให้อธิบายเกี่ยวกับความเกี่ยวข้องกับพันธกิจของสถาบัน

**๑๓. ความสัมพันธ์ (ถ้ามี) กับหลักสูตรอื่นที่เปิดสอนในคณะ/ภาควิชา/วิทยาลัยอื่นของสถาบัน**

ให้อธิบายการบริหารจัดการ แผนความร่วมมือหรือประสานงานร่วมกับคณะ/ภาควิชา/วิทยาลัยอื่น ที่เกี่ยวข้อง เช่นหลักสูตรนี้มีรายวิชาที่กำหนดให้นักศึกษาในหลักสูตรอื่นเรียนหรือไม่ถ้ามีจะดำเนินการอย่างไรเพื่อให้มั่นใจว่ารายวิชาดังกล่าวสนองตอบต่อความต้องการของนักศึกษาในหลักสูตรอื่น

**หมวดที่ ๒. ข้อมูลเฉพาะของหลักสูตร**

**๑. ปรัชญา ความสำคัญ และวัตถุประสงค์ของหลักสูตร**

ให้ระบุปรัชญา ความสำคัญและวัตถุประสงค์ของหลักสูตรโดยต้องสอดคล้องกับปรัชญาของการอาชีวศึกษา ปรัชญาของสถาบัน และมาตรฐานคุณวุฒิอาชีวศึกษาระดับปริญญาตรีสายเทคโนโลยี หรือสายปฏิบัติการ ตามประกาศกระทรวงศึกษาธิการ

**๒. แผนพัฒนาปรับปรุงหลักสูตร**

ให้กำหนดแผนพัฒนาหรือแผนการเปลี่ยนแปลงหลักๆที่เสนอในหลักสูตรพร้อมระบุเวลาที่คาดว่าจะดำเนินการแล้วเสร็จ(เช่นภายใน ๕ปี) โดยให้ระบุกลยุทธ์สำคัญที่ต้องดำเนินการเพื่อความสำเร็จของแผนนั้น รวมทั้งตัวบ่งชี้ความสำเร็จโดยตัวบ่งชี้ควรจะเป็นส่วนหนึ่งของการประเมินในหมวดที่ ๗ ด้วย

๒.๑แผนการพัฒนา/เปลี่ยนแปลง

๒.๒กลยุทธ์

๒.๓หลักฐาน/ตัวบ่งชี้

**หมวดที่ ๓. ระบบการจัดการศึกษา การดำเนินการ และโครงสร้างของหลักสูตร**

**๑. ระบบการจัดการศึกษา**

**๑.๑ระบบ**

ให้ระบุว่าระ **เป็นระบบทวิภาค(หนึ่งปีมีสองภาคเรียน)**

**๑.๒การจัดการศึกษาภาคฤดูร้อน**

ระบุว่ามีการจัดการเรียนการสอนในภาคฤดูร้อนหรือไม่

**๑.๓การเทียบเคียงหน่วยกิตในระบบทวิภาค**

 ให้ระบุว่า **ไม่มีการเทียบเคียงหน่วยกิตในระบบทวิภาค**

(ถ้ามีการจัดการศึกษาที่ใช้ระบบอื่นๆที่มิใช่การใช้ระบบการศึกษาแบบทวิภาคในการจัดการเรียนการสอน ให้แสดงการเทียบเคียงกับระบบทวิภาคให้ชัดเจน)

**๑.๔ การกำหนดจำนวนหน่วยกิตและจำนวนชั่วโมงเรียนต่อสัปดาห์**

 ให้ระบุจำนวนหน่วยกิตและจำนวนชั่วโมงเรียนต่อสัปดาห์ตามที่กำหนดในมาตรฐานคุณวุฒิอาชีวศึกษาระดับปริญญาตรีสายเทคโนโลยี หรือสายปฏิบัติการ ตามประกาศกระทรวงศึกษาธิการ

**๒. การดำเนินการหลักสูตร**

**๒.๑วัน – เวลาในการดำเนินการเรียนการสอน**

ให้กำหนดช่วงเวลาการจัดการเรียนการสอนที่ให้นักศึกษาเรียน

**๒.๒คุณสมบัติของผู้เข้าศึกษา**

ให้กำหนดคุณสมบัติผู้เข้าศึกษาในหลักสูตร สำหรับคุณวุฒิผู้เข้าศึกษาให้ระบุให้ชัดเจนต้องสำเร็จการศึกษา ระดับประกาศนียบัตรวิชาชีพชั้นสูง (ปวส.) สาขาวิชาใด

**๒.๓ปัญหาของนักศึกษาแรกเข้า**

ให้ระบุลักษณะเฉพาะของนักศึกษาที่จะสมัครเข้าเรียนในหลักสูตร ที่ต้องนำมาประกอบ การพิจารณาเพื่อการกำหนดหลักสูตร เช่น นักศึกษาที่มีข้อจำกัดทางทักษะIT หรือภาษา หรือ คณิตศาสตร์หรือการปรับตัวในการเรียน

**๒.๔กลยุทธ์ในการดำเนินการเพื่อแก้ไขปัญหา/ ข้อจำกัดของนักศึกษาในข้อ๒.๓**

ให้กำหนดกลยุทธ์ในการดำเนินการเพื่อแก้ไขปัญหา/ข้อจำกัดของนักศึกษาในข้อ ๒.๓ เช่นการสอนปรับพื้นฐาน สำหรับนักศึกษาที่มีข้อจำกัดด้านภาษา หรือคณิตศาสตร์เป็นต้น

**๒.๕แผนการรับนักศึกษาและผู้สำเร็จการศึกษาในระยะ ๕ ปี**

ให้กำหนดจำนวนที่คาดว่าจะรับเข้าศึกษาในหลักสูตรและจำนวนที่คาดว่าจะมีผู้สำเร็จการศึกษาในแต่ละปีการศึกษาในระยะเวลา ๕ ปี

**๒.๖งบประมาณตามแผน**

ให้แสดงงบประมาณโดยจำแนกรายละเอียดหัวข้อการเสนอตั้งงบประมาณ รวมทั้งประมาณการค่าใช้จ่ายต่อหัวในการผลิตบัณฑิตตามหลักสูตร

**๒.๗ระบบการศึกษา**

ให้ระบุว่า **เป็นการศึกษาระบบทวิภาคีในแบบชั้นเรียน** หรือ **เป็นการศึกษาในระบบในแบบชั้นเรียน** อย่างใดอย่างหนึ่ง

**๒.๘การเทียบโอนหน่วยกิตรายวิชาและการลงทะเบียนเรียนข้ามสถาบัน (ถ้ามี)**

ให้ระบุว่า **ให้เป็นไปตามระเบียบกระทรวงศึกษาธิการ ว่าด้วยการจัดการศึกษาและการประเมินผลการเรียนตามหลักสูตรปริญญาตรีสายเทคโนโลยีหรือสายปฏิบัติการ** (เอกสารแนบท้าย)

**๓. หลักสูตรและอาจารย์ผู้สอน**

**๓.๑หลักสูตร**ให้ระบุรายละเอียดดังต่อไปนี้

 **๓.๑.๑จำนวนหน่วยกิต** ให้กำหนดจำนวนหน่วยกิตรวมตลอดหลักสูตรซึ่งสอดคล้อง กับประกาศกระทรวงศึกษาธิการ เรื่องเกณฑ์มาตรฐานหลักสูตรระดับปริญญาตรี พ.ศ.๒๕๕๘ และมาตรฐานคุณวุฒิอาชีวศึกษาระดับปริญญาตรีสายเทคโนโลยีหรือสายปฏิบัติการ ตามประกาศกระทรวงศึกษาธิการ

 **๓.๑.๒โครงสร้างหลักสูตร** ให้แสดงโครงสร้างหรือองค์ประกอบของหลักสูตรโดยแบ่งเป็นหมวดวิชาให้สอดคล้องกับที่กำหนดไว้ในประกาศกระทรวงศึกษาธิการ เรื่องเกณฑ์มาตรฐานหลักสูตรระดับปริญญาตรี พ.ศ.๒๕๕๘ และมาตรฐานคุณวุฒิอาชีวศึกษาระดับปริญญาตรีสายเทคโนโลยีหรือสายปฏิบัติการ ตามประกาศกระทรวงศึกษาธิการ

**๓.๑.๓รายวิชา** ให้ระบุรหัสรายวิชา (อธิบายความหมายของรหัสวิชาด้วย) ชื่อรายวิชาทั้งภาษาไทยและภาษาอังกฤษจำนวนหน่วยกิต จำนวนชั่วโมงบรรยาย จำนวนชั่วโมงฝึกปฏิบัติและจำนวนชั่วโมงศึกษาด้วยตนเอง

**๓.๑.๔แสดงแผนการศึกษา** ให้กำหนดแผนการจัดการเรียนการสอนทุกภาคเรียน ตลอดหลักสูตรทั้งในสถานศึกษาและในสถานประกอบการ

**๓.๑.๕ สมรรถนะรายวิชา และคำอธิบายรายวิชา** ให้กำหนดสมรรถนะรายวิชาและคำอธิบายรายวิชาของทุกรายวิชาในหลักสูตร

**๓.๒ชื่อสกุลเลขประจำตัวบัตรประชาชนตำแหน่งและคุณวุฒิของอาจารย์**

 ให้ระบุจำนวนอาจารย์ประจำหลักสูตรอาจารย์ประจำและอาจารย์พิเศษ แยกจากกันโดยระบุ ชื่อ นามสกุล เลขประจำตัวประชาชน ตำแหน่งทางวิชาการ คุณวุฒิ สาขาวิชาและสถาบันที่สำเร็จการศึกษา ผลงานทางวิชาการ การค้นคว้า วิจัย หรือการแต่งตำรา (ถ้ามี) รวมทั้งภาระการสอนทั้งที่มีอยู่แล้ว และที่จะมีในหลักสูตรนี้ โดยแสดงรายละเอียดทั้งหมดไว้ในหัวข้อนี้หรือไว้ในภาคผนวกก็ได้

 **๓.๒.๑อาจารย์ประจำหลักสูตร** ให้ระบุอาจารย์ซึ่งมีคุณวุฒิตรงหรือสัมพันธ์กับสาขา วิชาที่เปิดสอนโดยให้มีคุณวุฒิและจำนวน ตามประกาศกระทรวงศึกษาธิการ เรื่อง เกณฑ์มาตรฐานหลักสูตรระดับปริญญาตรี พ.ศ.๒๕๕๘

 **๓.๒.๒อาจารย์พิเศษ** ให้ระบุอาจารย์พิเศษ (ถ้ามี)ซึ่งเป็นผู้สอนที่ไม่ใช่อาจารย์ประจำตามประกาศกระทรวงศึกษาธิการ เรื่อง เกณฑ์มาตรฐานหลักสูตรระดับปริญญาตรี พ.ศ.๒๕๕๘

**๔. องค์ประกอบเกี่ยวกับประสบการณ์ภาคสนาม**

สรุปโดยย่อเกี่ยวกับการฝึกอาชีพหรือการจัดการเรียนการสอนรายวิชาในสถานประกอบการในการศึกษาระบบทวิภาคีตามมาตรฐานการจัดการอาชีวศึกษาระบบทวิภาคีหรือการฝึกประสบการณ์ทักษะวิชาชีพในการศึกษาในระบบ

**๔.๑. มาตรฐานผลการเรียนรู้ของฝึกอาชีพหรือการจัดการเรียนการสอนรายวิชาในสถานประกอบการหรือการฝึกประสบการณ์ทักษะวิชาชีพ**

 ให้กำหนดรายการสำคัญๆของมาตรฐานผลการเรียนรู้ที่ต้องการจากฝึกอาชีพหรือการจัดการเรียนการสอนรายวิชาในสถานประกอบการหรือการฝึกประสบการณ์ทักษะวิชาชีพ

**๔.๒ช่วงเวลา**

ให้กำหนดภาคและปีที่จัดการฝึกอาชีพหรือการจัดการเรียนการสอนรายวิชาในสถานประกอบการหรือการฝึกประสบการณ์ทักษะวิชาชีพให้แก่นักศึกษา

**๔.๓ การจัดเวลาและตารางสอน**

ให้กำหนดตารางการฝึกอาชีพหรือตารางการจัดการเรียนการสอนรายวิชาในสถานประกอบการหรือการฝึกประสบการณ์ทักษะวิชาชีพตามที่สถาบันได้ทำความตกลงกับสถานประกอบการ

**๕. ข้อกำหนดเกี่ยวกับการทำโครงการหรืองานวิจัย**

สรุปโดยย่อเกี่ยวกับข้อกำหนดในการทำโครงการพัฒนาทักษะวิชาชีพ

**๕.๑คำอธิบายโดยย่อ**

 ให้อธิบายอย่างย่อในการจัดทำโครงการพัฒนาทักษะวิชาชีพ

**๕.๒มาตรฐานผลการเรียนรู้**

ให้กำหนดมาตรฐานผลการเรียนรู้ที่ต้องการจากการทำโครงการพัฒนาทักษะวิชาชีพ

**๕.๓ช่วงเวลา**

ให้กำหนดภาคเรียนและปีที่ให้นักศึกษาทำโครงการพัฒนาทักษะวิชาชีพ

**๕.๔จำนวนหน่วยกิต**

ให้ระบุจำนวนหน่วยกิตของโครงการพัฒนาทักษะวิชาชีพ

**๕.๕การเตรียมการ**

ให้อธิบายอย่างย่อเกี่ยวกับการเตรียมการให้คำแนะนำและช่วยเหลือทางด้านวิชาการแก่นักศึกษา

**๕.๖กระบวนการประเมินผล**

ให้อธิบายเกี่ยวกับกระบวนการประเมินผลรวมทั้งกลไกสำหรับการทวนสอบมาตรฐาน

**หมวดที่ ๔. ผลการเรียนรู้กลยุทธ์การสอนและการประเมินผล**

**๑. การพัฒนาคุณลักษณะพิเศษของนักศึกษา**

ให้กำหนดลักษณะพิเศษของนักศึกษาที่สถาบันต้องการพัฒนาให้มีขึ้นในตัวของนักศึกษาหลักสูตรนี้เช่น เป็นผู้ที่มีความสามารถพิเศษเฉพาะในการแก้ไขปัญหาได้อย่างสร้างสรรค์ มีความสามารถในความเป็นผู้นำอย่างโดดเด่นหรือมีความมุ่งมั่นในการให้บริการสาธารณะหรือมีทักษะทางเทคโนโลยีสารสนเทศในระดับสูง ซึ่งในแต่ละคุณลักษณะดังกล่าวต้องกำหนดกลยุทธ์การสอนและกิจกรรมเสริมหลักสูตรที่จะใช้ในการพัฒนาคุณลักษณะเหล่านั้นด้วย

**๒. การพัฒนาผลการเรียนรู้ในแต่ละด้าน**

ให้อธิบายผลการเรียนรู้แต่ละด้านตามหัวข้อต่อไปนี้

 ๒.๑ คำอธิบายทั่วไปเกี่ยวกับความรู้หรือทักษะในหลักสูตรที่ต้องการจะพัฒนาและระดับของความรู้และทักษะนั้นๆให้สอดคล้องกับมาตรฐานผลการเรียนรู้ตาม ข้อ ๕ ของประกาศกระทรวงศึกษาธิการ เรื่องมาตรฐานคุณวุฒิระดับปริญญาตรีสาขาที่เกี่ยวข้องเป็นอย่างน้อย ในกรณีที่ยังไม่มีประกาศ กระทรวงศึกษาธิการ เรื่องมาตรฐานคุณวุฒิระดับปริญญาตรีสาขาที่เกี่ยวข้องให้พิจารณาคำอธิบายจากประกาศคณะกรรมการการอุดมศึกษา เรื่อง แนวทางการปฏิบัติตามกรอบมาตรฐานคุณวุฒิระดับอุดมศึกษาแห่งชาติ พ.ศ. ๒๕๕๒ ในส่วนที่ ๒ ข้อ ๒.๒ วิธีที่ ๒

๒.๒ คำอธิบายเกี่ยวกับกลยุทธ์การสอนที่จะใช้ในรายวิชาต่างๆในหลักสูตรที่จะพัฒนาความรู้และทักษะเหล่านั้นควรเป็นคำอธิบายทั่วๆไปของวิธีการที่จะใช้ตลอดหลักสูตรโดยใช้การจัดการเรียนการสอนที่เน้นผู้เรียนเป็นสำคัญแต่ถ้ามีความรับผิดชอบพิเศษเฉพาะที่จะกำหนดให้มีในรายวิชาใดวิชาหนึ่งโดยเฉพาะให้แสดงไว้ด้วย

๒.๓ วิธีการวัดและประเมินผลที่จะใช้ในรายวิชาต่างๆในหลักสูตรที่จะประเมินผลการเรียนรู้ในกลุ่มที่เกี่ยวข้องซึ่งอาจรวมกลยุทธ์สำหรับการประเมินหลักสูตรเช่นเดียวกับการวัดและประเมินผลนักศึกษาถ้ามีการเปลี่ยนแปลงกลยุทธ์หรือวิธีการในช่วงระยะเวลาใดของหลักสูตรควรแสดงให้เห็นด้วยตัวอย่างเช่นกิจกรรมต่างๆในการเตรียมการหรือการแนะนำในตอนเริ่มหลักสูตร

**๓. แผนที่แสดงการกระจายความรับผิดชอบมาตรฐานผลการเรียนรู้จากหลักสูตรสู่รายวิชา**

**(Curriculum Mapping)**

แสดงให้เห็นว่าแต่ละรายวิชาในหลักสูตรรับผิดชอบต่อมาตรฐานผลการเรียนรู้ใดบ้างตามที่ระบุในหมวดที่๔ข้อ๒โดยระบุว่าเป็นความรับผิดชอบหลักหรือรับผิดชอบรองซึ่งบางรายวิชาอาจไม่นำสู่มาตรฐานผลการเรียนรู้บางเรื่องก็ได้(จะแสดงเป็นเอกสารแนบท้ายก็ได้)

**หมวดที่๕. หลักเกณฑ์ในการประเมินผลนักศึกษา**

**๑. กฎระเบียบหรือหลักเกณฑ์ในการให้ระดับคะแนน**

ให้ระบุว่า “ให้เป็นไปตามระเบียบกระทรวงศึกษาธิการว่าด้วยการจัดการศึกษาและการประเมินผลการเรียนตามหลักสูตรปริญญาตรีสายเทคโนโลยีหรือสายปฏิบัติการ”

**๒. กระบวนการทวนสอบมาตรฐานผลสัมฤทธิ์ของนักศึกษา**

ให้อธิบายกระบวนการที่ใช้ในการทวนสอบมาตรฐานผลสัมฤทธิ์ของนักศึกษาตามมาตรฐานผลการเรียนรู้แต่ละรายวิชา เช่น ทวนสอบจากคะแนนข้อสอบหรืองานที่มอบหมาย กระบวนการอาจจะต่างกันไปสำหรับรายวิชาที่แตกต่างกัน หรือสำหรับมาตรฐานผลการเรียนรู้ แต่ละด้าน

**๓. เกณฑ์การสำเร็จการศึกษาตามหลักสูตร**

ให้ระบุว่า “ให้เป็นไปตามระเบียบกระทรวงศึกษาธิการว่าด้วยการจัดการศึกษาและการประเมินผลการเรียนตามหลักสูตรปริญญาตรีสายเทคโนโลยีหรือสายปฏิบัติการ”

**หมวดที่๖. การพัฒนาคณาจารย์**

**๑. การเตรียมการสำหรับอาจารย์ใหม่**

ให้อธิบายกระบวนการที่ใช้สำหรับการปฐมนิเทศ และ/หรือการแนะนำอาจารย์ใหม่และอาจารย์พิเศษให้มั่นใจได้ว่าอาจารย์เข้าใจถึงหลักสูตรและบทบาทของรายวิชาต่างๆ ที่สอนในหลักสูตรและรายวิชาที่ตนรับผิดชอบสอน

**๒. การพัฒนาความรู้และทักษะให้แก่คณาจารย์**

ให้อธิบายถึงสิ่งที่จะดำเนินการเพื่อช่วยให้คณาจารย์ได้พัฒนา

๒.๑ การพัฒนาทักษะการจัดการเรียนการสอน การวัดและการประเมินผล

๒.๒ การพัฒนาวิชาการและวิชาชีพด้านอื่นๆ

 **หมวดที่๗. การประกันคุณภาพหลักสูตร**

**๑. การกำกับมาตรฐาน**

ให้อธิบายกระบวนการบริหารจัดการหลักสูตรให้เป็นไปตามเกณฑ์มาตรฐานหลักสูตรระดับปริญญาตรี พ.ศ.๒๕๕๘ และตามกรอบมาตรฐานคุณวุฒิระดับอุดมศึกษาแห่งชาติ พ.ศ.๒๕๕๒ หรือมาตรฐานคุณวุฒิระดับปริญญาตรีสาขาที่เกี่ยวข้องตามประกาศกระทรวงศึกษาธิการ ตลอดระยะเวลาที่มีการจัดการเรียนการสอนในหลักสูตร

**๒. บัณฑิต**

ให้อธิบายคุณภาพบัณฑิต ตามกรอบมาตรฐานคุณวุฒิระดับอุดมศึกษาแห่งชาติ พ.ศ.๒๕๕๒ ผลลัพธ์การเรียนรู้ การทำงานหรือการประกอบอาชีพอิสระ ผลงานของนักศึกษาและผู้สำเร็จการศึกษา

**๓.นักศึกษา**

ให้อธิบายกระบวนการรับนักศึกษาและการเตรียมความพร้อมก่อนเข้าศึกษา การควบคุมดูแล การให้คำปรึกษาวิชาการและแนะแนว การคงอยู่ การสำเร็จการศึกษา ความพึงพอใจและผลการจัดการข้อร้องเรียนของนักศึกษา

**๔. อาจารย์**

ให้อธิบายกระบวนการบริหารและพัฒนาอาจารย์ ตั้งแต่ระบบการรับอาจารย์ใหม่ การคัดเลือกอาจารย์คุณสมบัติ ความรู้ ความเชี่ยวชาญทางสาขาวิชาและมีความก้าวหน้าในการผลิตผลงานทางวิชาการของอาจารย์

**๕. หลักสูตร การเรียนการสอน การประเมินผู้เรียน**

 ให้อธิบายการบริหารจัดการหลักสูตรให้มีประสิทธิภาพและประสิทธิผลอย่างต่อเนื่องการออกแบบหลักสูตร ควบคุม กำกับการจัดทำรายละเอียดรายวิชา การวางระบบผู้สอนและกระบวนการจัดการเรียนการสอนในแต่ละรายวิชา การประเมินผู้เรียน การกำกับให้มีการประเมินตามสภาพจริง มีวิธีการประเมินที่หลากหลาย การจัดกิจกรรมการเรียนการสอน ผลการดำเนินงานหลักสูตรตามกรอบมาตรฐานคุณวุฒิระดับอุดมศึกษาแห่งชาติ พ.ศ.๒๕๕๒

**๖.สิ่งสนับสนุนการเรียนรู้**

 ให้อธิบายระบบการดำเนินงานของสถาบัน อาชีวศึกษาบัณฑิต วิทยาลัย เพื่อความพร้อมของสิ่งสนับสนุนการเรียนรู้ ทั้งความพร้อมทางกายภาพและความพร้อมของอุปกรณ์เทคโนโลยีและสิ่งอำนวยความสะดวกหรือทรัพยากรที่เอื้อต่อการเรียนรู้ โดยการมีส่วนร่วมของอาจารย์ประจำหลักสูตร

**๗. ตัวบ่งชี้ผลการดำเนินงาน(Key Performance Indicators)**

ให้ระบุตัวบ่งชี้ผลการดำเนินงานที่ใช้ในการติดตาม ประเมินและรายงานคุณภาพของหลักสูตรประจำปีตามตัวบ่งชี้ตามกรอบมาตรฐานคุณวุฒิระดับอุดมศึกษาแห่งชาติ พ.ศ. ๒๕๕๒ หรือตัวบ่งชี้ตามมาตรฐานคุณวุฒิระดับปริญญาตรี สาขาที่เกี่ยวข้อง ตามประกาศกระทรวงศึกษาโดยครอบคลุมหมวดที่ ๑ – ๖

**หมวดที่๘. การประเมินและปรับปรุงการดำเนินการของหลักสูตร**

ควรคำนึงถึงประเด็นต่างๆในหมวด๑ – ๗ และเชื่อมโยงสู่การประเมินการจัดการเรียนการสอนในประเด็นสำคัญๆ ที่สะท้อนถึงคุณภาพของบัณฑิตที่คาดหวังโดยประเด็นเหล่านี้จะถูกนำมา ใช้ในการประเมินคุณภาพและมาตรฐานของหลักสูตรเพื่อการเผยแพร่

**๑.การประเมินประสิทธิผลของการสอน**

**๑.๑ การประเมินกลยุทธ์การสอน**

ให้อธิบายกระบวนการที่ใช้ในการประเมินกลยุทธ์การสอนที่ได้วางแผนไว้สำหรับการพัฒนาการเรียนรู้ในด้านต่างๆ เช่น การประเมินความเห็นหรือข้อเสนอแนะของอาจารย์ภายหลังการเข้า รับการอบรม การนำกลยุทธ์การสอนไปใช้ การปรึกษาหารือกับผู้เชี่ยวชาญด้านหลักสูตรหรือวิธีการสอน การวิเคราะห์ผลการประเมินของนักศึกษาและหลักสูตรฝึกอบรมด้านทฤษฎีการเรียนรู้และวิธีการสอนที่เกี่ยวข้อง และอธิบายกระบวนการที่จะนำผลการประเมินที่ได้มาปรับปรุงแผนกลยุทธ์การสอน

**๑.๒การประเมินทักษะของอาจารย์ในการใช้แผนกลยุทธ์การสอน**

ให้อธิบายกระบวนการที่ใช้ในการประเมินทักษะของคณาจารย์ในการใช้กลยุทธ์ตามที่ได้วางแผนไว้เช่นการประเมินของนักศึกษาในแต่ละรายวิชา การสังเกตการณ์ของอาจารย์ผู้รับผิดชอบหลักสูตร การทดสอบผลการเรียนรู้ของนักศึกษาในหลักสูตรโดยเทียบเคียงกับนักศึกษาของสถาบันอื่นในหลักสูตรเดียวกัน การจัดอันดับเกี่ยวกับกระบวนการในการพัฒนาความรู้และทักษะที่มีประสิทธิภาพมากที่สุดที่นักศึกษาต้องการ

**๒. การประเมินหลักสูตรในภาพรวม**

ให้อธิบายกระบวนการที่จะใช้เพื่อจะได้ข้อมูลต่างๆย้อนกลับในการประเมินคุณภาพของหลักสูตรในภาพรวมและการบรรลุผลการเรียนรู้ที่คาดหวัง จากกลุ่มนักศึกษาและบัณฑิต กลุ่มผู้ทรงคุณวุฒิและ/หรือผู้ประเมินภายนอก กลุ่มผู้ใช้บัณฑิตและ/หรือผู้มีส่วนได้ส่วนเสียอื่นๆ

**๓. การประเมินผลการดำเนินงานตามรายละเอียดหลักสูตร**

ให้ประเมินตามตัวบ่งชี้ผลการดำเนินงานที่ระบุในหมวดที่ ๗ ข้อ ๗ โดยคณะกรรมการประเมินอย่างน้อย ๓ คน ประกอบด้วยผู้ทรงคุณวุฒิในสาขาวิชาเดียวกันอย่างน้อย ๑ คน (ควรเป็นคณะกรรมการประเมินชุดเดียวกับการประกันคุณภาพภายใน)

**๔. การทบทวนผลการประเมินและวางแผนปรับปรุง**

ให้อธิบายกระบวนการทบทวนผลการประเมินที่ได้จากอาจารย์และนักศึกษา รวมทั้งกระบวนการ ในการวางแผนปรับปรุงหลักสูตรและแผนกลยุทธ์

**เอกสารแนบ**

ให้แนบเอกสารที่ระบุไว้ให้ครบถ้วน